Páirtí an Lucht Oibre (an Ríocht Aontaithe)

Tá Páirtí an Lucht Oibre ar cheann de na páirtithe polaitiúla is sine agus is mó sa Ríocht Aontaithe. Go stairiúil, glacann an páirtí seasaimh eite chlé ar cheisteanna eacnamaíochta, agus seasaimh liobrálacha ar cheisteanna sóisialta.

Ó vótáladh rialtas Lucht Oibre Gordon Brown amach i 2010, tá an páirtí mar fheasúra oifigiúil na Ríochta Aontaithe. In olltoghchán is déanaí na Ríochta Aontaithe, i Mí Nollag 2019, bhuaigh an páirtí 203 shuíochán de na 650 ceann a bhí le fáil i dTeach na dTeachtaí, agus 32.1% de na guthanna. Ó Mhí Aibreáin 2020, is é Keir Starmer atá ina cheannaire ar an bpáirtí. Tá an páirtí i mbun rialtais sa Bhreatain Bheag, agus is é Vaughan Gething, ceannaire Pháirtí an Lucht Oibre sa Bhreatain Bheag, atá ina Chéad-Aire ar an tír.

 Stair an pháirtí ó 2015 

 Ceannasaíocht Corbyn 

 2015-2017 
mion|Jeremy Corbyn, ceannaire Pháirtí an Lucht Oibre idir 2015 agus 2020
Sa bhliain 2015, toghadh Jeremy Corbyn mar cheannaire ar an bPáirtí, i ndiaidh don pháirtí Olltoghchán na Ríochta Aontaithe 2015 a chailleadh, agus i ndiaidh dá réamhcheannaire, Ed Miliband, a éirí as. Ag an am sin, measadh gur iarrthóir an-chleitiúil go coibhneasta chun cheannais an Pháirtí a bhí i gCorbyn – bhí in áireamh a choid beartas ná go gcruthódh Banc Shasana airgead le haghaidh infheistiú i dtithíocht agus in iompar poiblí; go n-athnáisiúnófaí na córais fuinnimh agus iarnróid; agus go ngearrfadh an rialtas cuid den £93 billiún a thugann an rialtas, dar le Kevin Farnsworth, léachtóir ar Ollscoil Eabhrac, i maoluithe cánacha do chomhlachtaí éagsúla. Bhuaigh sé an comórtas ceannaire mar gheall ar thacaíocht an-mhór ó bhaill an pháirtí cé nach bhfuair sé a lán tacaíochta óna chuid Fheisirí Westminster. Mhair scoilte poiblí idir eite chlé agus eite dheis an pháirtí a fhad is a bhí Corbyn ina cheannaire, cé gur maolaíodh orthu go suntasach i ndiaidh Olltoghcháin na Ríocht Aontaithe 2017 don pháirtí, toghchán a thug méadú measartha i líon na suíomhanna Westminster agus méadú mór i líon na vótaí don pháirtí, in ainneoin tairngreachtaí forleathan go gcaillfí an páirtí a lán tacaíochta.
alt=Torthaí olltoghcháin na Ríocht Aontaithe 2017 - gach heicseagán in ionad suímh pharlaiminte amháin. Tá Páirtí an Lucht Oibre i ndearg, agus 262 den 650 suíomh acu, go háirithe sa Bhreatain Bheag, i dTuaisceart Shasana agus i Londain.|mion|Torthaí olltoghcháin na Ríocht Aontaithe 2017 - gach heicseagán in ionad suímh pharlaiminte amháin. Tá Páirtí an Lucht Oibre i ndearg.

 2017-2019 
mion|Meirge de chuid an pháirtí ag agóid ar son 'People's Vote' (Vóta an Phobail), nó vóta ar fhanacht san Aontas Eorpach tar éis don rialtas margadh Breatimeachta a chinneadh. I rith an phróisis Bhreatimeachta, bhí díospóireacht laistigh den pháirtí faoin seasamh ar cheart dóibh a ghlacadh ar an mBreatimeacht.
Amach as Olltoghchán 2017, lean an páirtí polasaithe eacnamaíochta níos mó chun na heite clé ná cinn an rialtais (atá faoi stiúir an Pháirtí Choimeádaigh) a chur chun cinn. Ag Ard-Fheis an pháirtí sa bhliain 2018, bheartaigh an scáth-seansailéir, John McDonnell, go mbeadh ar chomhlachtaí móra 10% a gcuid scaireanna a thabhairt dá lucht fostuithe; go gcuirfí pá íosta na Ríochta Aontaithe suas go £10 in aghaidh na huaire; go mbeadh margáil chomhchoiteann idir ceardchumainn agus fostaitheoirí i ngach earnáil eacnamaíochta; agus go n-atabhairfí an córas uisce (chomh maith leis na córais iarnróid, fuinnimh agus poist) faoi sheilbh poiblí, chomh maith le cuid mhór polasaithe eile.

I bhfeachtas Olltoghchán 2019, b'é príomh-mhana an pháirtí ná "It's Time for Real Change", agus iad ag maíomh gurb é Páirtí an Lucht Oibre an páirtí is fearr chun seirbhísí poiblí a fheabhsú agus chun geilleagar a chruthú a d'oibreodh ar son gach duine.

I ndeireadh an scéil, theip ar an pháirtí tromlach a shéanadh don Pháirtí Caomhach i dTeach na dTeachtaí. Níor éirigh leo ach 203 shuíochán a bhuachan as na 650 ceann a bhí le fáil, agus 32.1% den vóta bainte amach acu. De réir méid na suíochán, b'é an toradh ba mheasa é a d'fhulaing an páirtí ó na 1930idí.

 Aighneas faoin bhfrith-ghiúdachas 
Ón bhliain 2016, tá aighneas sa pháirtí faoi imnithe go bhfuiltear ag cur suas le frith-Ghiúdachas laistigh den pháirtí. I mí Aibreáin 2016, i ndiaidh airde sna meáin ar dhá ráiteas conspóideach ó bhaill iomráiteacha den pháirtí – Naz Shah, feisire i dTeach na dTeachtaí, agus Ken Livingstone, iar-mhéara ar Londain, faoi seach – coimisiúnaíodh tuairisc ar fhrith-Ghiúdachas laistigh den pháirtí ó dhlíodóir agus ball den pháirtí Sami Chakrabarti. Níor chuir an tuairisc seo deireadh leis an aighneas, áfach; tá daoine éagsúla laistigh agus lasmuigh den pháirtí araon ag déanamh líomhan nach bhfuil ceannasaíocht an pháirtí ag déanamh a dhóthain le dul i ngleic leis an bhfrith-Ghiúdachas laistigh den pháirtí. Tháinig na líomhaine seo chun cinn go háirithe i mí Mhárta 2018, nuair a fuair sean-trácht a rinne Jeremy Corbyn faoi mhórphictiúr aird sna meáin, agus i mí Feabhra 2019, nuair a d'imigh an feisire parlaiminte Luciana Berger, gur Giúdach í, den pháirtí, agus í ag lua drochíde frith-Ghiúdaí agus an chreidiúint a bhí aici go raibh an páirtí anois "ina páirtí go forleitheadach frith-Ghiúdach" mar na cúiseanna gur imigh sí.

 I rialtas na Breataine Bige 
Tá Páirtí an Lucht Oibre ar an bpáirtí is mó i Senedd (Seanad/Parlaimint) na Breataine Bige. Is é Vaughan Gething, Céad-Aire na Breataine Bige, ceannaire an pháirtí sa Bhreatain Bheag. Ón toghchán is déanaí i 2021, is é Páirtí an Lucht Oibre an t-aon pháirtí atá i rialtas na Breataine Bige, iad ag rialú mar rialtas mionlaigh le margadh muinín-agus-soláthar le Plaid Cymru. I measc na ndlithe nua atá curtha isteach ag an rialtas ó 2016, tá cosc ar phollaidh dlúthphearsanta do dhaoine faoi bhun 18 mbliana; cosc ar chaitheamh tobac taobh amuigh de scoileanna agus ospidéil; leathnú cearta vótála, vótaí do dhaoine 16 bliana sna toghcháin áitiúla ina measc sin; agus rialacha chun tacú le saoirse agus inscne-neodracht na gculath scoile.

 Rialtas na Ríochta Aontaithe, 2024- 

Bhí Corbyn ina cheannaire ar Pháirtí an Lucht Oibre roimhe, ach dhíbir Keir Starmer amach as an bpáirtí é nuair a thosaigh sé ar an gcasadh ar dheis sna blianta 2022-2024.  Sheas Jeremy Corbyn mar iarrthóir neamhspleách in Islington North san olltoghchán 2024 agus toghadh é  Ansin baineadh an "Labour whip" de Zarah Sultana tar éis di vótáil in aghaidh an rialtais. 

Bhunaigh feisirí parlaiminte na Ríochta Aontaithe, Jeremy Corbyn agus Zarah Sultana Your Party sa bhliain 2025, páirtí i bhfad amach ar an eite chlé.

I mí Iúil 2025, chuir na ceardchumainn ballraíocht Angela Rayner, Leas-Phríomh-Aire na Ríochta Aontaithe, ar fionraí mar gheall ar a seasamh i leith stailc na n-oibrithe bruscair in Birmingham. 

 Féach freisin 

 Your Party
 Páirtí an Lucht Oibre (Éire)
 Páirtí Coimeádach (Ríocht Aontaithe)
 Páirtí Daonlathach Liobrálach
 Páirtí Glas Shasana agus na Breataine Bige
 Páirtí Náisiúnta na hAlban
 Plaid Cymru
 Brexit Party
 Páirtí Neamhspleáchais na Ríochta Aontaithe

 Naisc sheachtracha 

 Suíomh gréasáin oifigiúil Pháirtí an Lucht Oibre

 Tagairtí 

Lucht Oibre
Catagóir:Páirtithe polaitíochta a bunaíodh sa bhliain 1900
Catagóir:Páirtí an Lucht Oibre (an Ríocht Aontaithe)